ai4bharat/Pralekha huggingface dataset:
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 190.67 کروڑ سے تجاوز کرگئی
12 سے 14 سال کی عمر کے گروپ کے لئے 3.09 کروڑ سے زائد پہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 19,494 ہے
گذشتہ 24 گھنٹوں میں 2,897 نئے معاملات سامنے آئے
شفایابی کی شرح فی الحال 98.74 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.74 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 190.67 کروڑ  سے تجاوز کرگئی ہے۔یہ سنگ میل 2,37,57,172سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.09 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,05,920
|
|
دوسری خوراک
|
|
1,00,26,181
|
|
احتیاطی خوراک
|
|
49,64,462
|
|
صف اول کے کارکنان
|
|
پہلی خوراک
|
|
1,84,17,174
|
|
دوسری خوراک
|
|
1,75,58,847
|
|
احتیاطی خوراک
|
|
80,27,733
|
|
12 سے 14 سال کی عمر کا گروپ
|
|
پہلی خوراک
|
|
3,09,04,928
|
|
دوسری خوراک
|
|
1,06,53,576
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,88,10,802
|
|
دوسری خوراک
|
|
4,34,40,645
|
|
18سے44برس کی عمرکےگروپ کےافراد
|
|
پہلی خوراک
|
|
55,63,61,897
|
|
دوسری خوراک
|
|
48,29,41,079
|
|
احتیاطی خوراک
|
|
3,17,942
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,30,83,250
|
|
دوسری خوراک
|
|
18,92,00,668
|
|
احتیاطی خوراک
|
|
8,62,326
|
|
60 سال کی عمر کے افراد
|
|
پہلی خوراک
|
|
12,69,81,581
|
|
دوسری خوراک
|
|
11,79,12,126
|
|
احتیاطی خوراک
|
|
1,58,79,494
|
|
احتیاطی خوراک
|
|
3,00,51,957
|
|
کل تعداد
|
|
1,90,67,50,631
ہندوستان میں زیرعلاج مریضوں کی تعداد آج 19,494 ہوگئی جو ملک کے مجموعی پازیٹو معاملات کا 0.05 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.74 فیصد ہے۔گزشتہ 24 گھنٹوں کے دوران 2,986 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,25,66,935 ہے۔
گزشتہ 24 گھنٹوں کے دوران 2,897 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 4,72,190 ٹیسٹ انجام دیئے گئے۔ ہندوستان میں اس وقت تک مجموعی طور پر 84.19 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.74 فیصد ہے۔جبکہ مثبت معاملات کی یومیہ شرح اس وقت 0.61 فیصد درج کی گئی ہے۔
امور داخلہ کی وزارت
کھانسی زبان کی آٹھویں شیڈیول میں شمولیت
نئی دہلی 27 جولائی 2021: کھانسی زبان کو آئین کے آٹھویں شیڈیول میں شامل کرنے کی مانگ وقتا ًفوقتا ً ہوتی رہی ہے۔ مرکزی حکومت کو اس سلسلے میں ایک پروپوزل موصول ہوا تھا۔ بولیوں اور زبانوں میں سماجی وثقافتی ، اقتصادی اور سیاسی تبدیلیوں کے زیر اثر ان میں تبدیلیوں کا آنا ایک متنوع عمل ہے۔ لہذا زبان کے لئے کوئی خصوصیت طے کرنا، اسے بولی سے الگ کرنا یا انھیں آئین کے آٹھویں شیڈیول میں شامل کرنا ایک دشوار کام ہوتا ہے۔ پہوا اور سیتا کانت مہاپترا  کمیٹیوں کے ذریعہ اس سے پہلے اس طرح کی اہلیت طے کرنا مکمل نہیں ہوسکا۔ حکومتِ ہند دیگر زبانوں کو آٹھویں شیڈیول میں شامل کرنے کے سلسلے میں جذبات اور اس کی ضرورت کو سمجھتی ہے۔ اس طرح کی درخواستوں پر ان سے جڑے جذبات اور دیگر حقائق کو دھیان میں رکھتے ہوئے غوروخوض کرنا ہوتا ہے۔
وزارت داخلہ میں وزیر مملکت جناب نتیا نند رائے نے آج لوک سبھا میں ایک تحریری جواب میں یہ اطلاع دی۔
وزارت سیاحت
وزارت سیاحت نے پورے ملک میں تمثیلی سیاحتی مقامات کے طورپر فروغ دینے کے لئے 17مقامات کی شناخت کی :پرہلاد سنگھ پٹیل
نئی دہلی ،16؍مارچ 2020:تہذیب و ثقافت اور سیاحت کے وزیر مملکت ، جناب پرہلاد سنگھ پٹیل نے ایک سوال کے تحریری جواب میں آج لوک سبھا کو بتا یا کہ سال 19-2018 اور 20-2019 کے بجٹ اعلانات کے مطابق وزارت سیاحت نے تمثیلی سیاحتی مقامات جن کے نام تاج محل اور فتح پور سیکری، اجنتا اور ایلورا، ہمایوں کا مقبرہ، لال قلعہ اور قطب مینار، کولوا، آمیر کا قلعہ، سومناتھ اور دھولاویرا، کھجوراہو، ہمپی، مہابلی پورم، کازی رنگا، کمارکوم اور مہابودھی مندرکو فروغ دینے کے لئے ملک کے 12 کلسٹروں میں سے 17 مقامات کی شناخت کی ہے۔
وزیر موصوف نے کہا کہ وزارت مذکورہ بالا مقامات کو ان سے متعلق موضوعات پرخصوصی توجہ، اس مقام پر سیاحوں کے لئے بہتر سہولیات؍تجربات، ہنرمندی کے فروغ، مقامی آبادی کی شمولیت ، فروغ اور برانڈنگ کے علاوہ نجی سرمایہ کاری پر خصوصی توجہ کے ساتھ مربوط طریقے سے انہیں فروغ دےگی۔زیر تبصرہ اسکیم کے تحت مجوزہ ترقی کے لئے تمام پیچیدگیوں سے پاک اراضی دستیاب کرانا متعلقہ ریاستی حکومتوں ؍مرکز کے زیر انتظام علاقوں کے انتظامیہ کی ذمہ داری ہے۔
صدر جمہوریہ کا سکریٹریٹ
انڈین فاریسٹ سروس کے پروبیشنروں اور انڈین ڈیفنس اسٹیٹس سروس کے افسران/آفیسر ٹرینی نے صدر جمہوریہ سے ملاقات کی
انڈین فارسٹ سروس  کے پروبیشنروں اور انڈین ڈیفنس اسٹیٹس سروس  کے افسران/ آفیسر ٹرینیز نے آج  کو راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
افسران سے خطاب کرتے ہوئے صدر جمہوریہ نے کہا کہ سرکاری ملازمین کے طور پر ان کا سفر ایک ایسے وقت میں شروع ہوا ہے، جب ہندوستان عالمی سطح پر قائدانہ کردار حاصل کر رہا ہے۔ ہندوستان اپنی ثقافتی خوشحالی کے ساتھ ساتھ اپنی تکنیکی ترقی کے لیے عالمی توجہ مبذول کرا رہا ہے۔ ہندوستان نے دنیا کو دکھایا ہے کہ ٹیکنالوجی اور روایات ساتھ ساتھ چل سکتی ہیں۔
صدر جمہوریہ نے کہا کہ یہ انڈین ڈیفنس اسٹیٹس سروس کے افسران کا فرض ہے کہ وہ اس بات کو یقینی بنائیں کہ وہ جو خدمات اور سہولیات فراہم کرتے ہیں، وہ ماحول دوست اور پائیدار ہوں۔ انہوں نے کہا کہ ٹیکنالوجی گڈ گورننس کے لیے ایک بہترین معاون ہے اور اس لیے انہیں ڈومین کی مہارت کے ساتھ اپنی تکنیکی مہارتوں کو اپ ڈیٹ کرتے رہنا چاہیے۔ انہوں نے مزید کہا کہ چھاؤنیوں کی مؤثر انتظامیہ اور دفاعی زمینوں کے انتظام کے لیے ٹیکنالوجی کو زیادہ سے زیادہ ممکنہ حد تک استعمال کیا جانا چاہیے۔
انڈین فاریسٹ سروس کے پروبیشنروں سے خطاب کرتے ہوئے صدر جمہوریہ نے کہا کہ ہندوستان کی آب و ہوا اور ٹوپوگرافی اس کے جنگلات کی تقسیم سے گہرا تعلق رکھتی ہے۔ جنگلات اور جنگلی حیات جن کی وہ حمایت کرتے ہیں، وہ ہمارے ملک کے انمول وسائل اور ورثہ ہیں۔ انہوں نے کہا کہ ماحولیاتی انحطاط، جنگلات کے رقبے میں کمی، گلوبل وارمنگ اور موسمیاتی تبدیلی کے خطرات عالمی گفتگو اور شراکت داری کے مرکزی مرحلے میں ہیں۔ یہی وجہ ہے کہ ماحولیاتی تحفظ اکیسویں صدی کے لیے ایک اہم تشویش بن گیا ہے۔ ہندوستان نے دنیا کو " لائف " یعنی "طرز زندگی برائے ماحولیات" کا منتر دیا ہے۔ جنگلات مسائل کے حل کا ایک لازمی حصہ ہیں اور انڈین فاریسٹ سروس کے افسران یہ حل فراہم کرنے والوں میں شامل ہیں۔ ان سے توقع کی جاتی ہے کہ وہ اس منتر کے عملی نفاذ کے لیے انتھک کوششیں کریں گے۔
صدر کی تقریر کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔


U-7398
(Visitor Counter : 49
ماحولیات، جنگلات اور موسمیاتی تبدیلی کی وزارت
جناب بھوپیندریادو اور جناب جان کیری نے ٹیلی فون پر بات چیت کی
ماحولیات، جنگلات اور آب و ہوار میں تبدیلی کے مرکزی وزیر جناب بھوپیندر یادونے امریکہ کے ماحولیات کے لئے خصوصی صدارتی سفیر جناب جون کیری کے سا تھ 10 جنوری 2022 کو بھارتی وقت کے مطابق شام 7 بجے بات چیت کی ۔
دونوں لیڈروں نے کاپ 26 کے دوران اعلان کردہ بھارت کے حوصلہ افزا ماحولیاتی کارروائی سے متعلق نشانوں سمیت وسیع تر امور پر تبادلہ خیال کیا۔ دونوں رہنماؤں نے چار نشانزد ستونوں ، موسمیات سے متعلق الوالعزمی، سرمایہ فراہمی، تطبیق اور لچک نیز جنگل بانی کے ذریعہ بھارت ا مریکہ ماحولیات سے متعلق کارروائیوں اور سرمایہ فراہمی کے مذاکرات کو آگے لیجانے پر تبادلہ خیال کیا۔
جناب یادو نے پی ایم مودی کے گلاسگو کے ذریعہ ایل آئی ایف ای  ایک لفظی مہم چمپئن پر توجہ مرکوز کرنے کی اہمیت اور ضرورت کو اجاگر کیا۔ رہنماؤں نے اقتصادیات سے متعلق بڑے فورم  کے آئندہ میٹنگ کے بارے میں تبادلہ خیال کیا۔
وزیراعظم کا دفتر
وزیر اعظم کی کوریا میں ہندوستانی برادری سے ملاقات
نئی دلّی ، 22 فروری ؍وزیر اعظم جناب نریندر مودی نے گزشتہ روز کوریا میں ہندوستانی برادری سے ملاقات کی ۔ انہوں نے سیول میں اپنے گرم جوش استقبال کے لئے ہندوستانی برادری کا شکریہ ادا کیا ۔ انہوں نے کہا کہ بھارت اور کوریا کے درمیان تعلقات محض تجارتی بنیادوں پر قائم نہیں ہیں ۔ انہوں نے کہا کہ دونوں ملکوں کے درمیان تعلقات کی اہم بنیاد عوام سے عوام کے درمیان روابط ہیں ۔
(وزیر اعظم نے بھارت اور کوریا کے مابین قدیمی رشتوں کا حوالہ دیتے ہوئے رانی سوریہ رتنا کا تذکرہ کیا جنہوں نے ایودھیا سے ہزاروں کلو میٹر کا سفر طے کیا اور کوریا کے راجہ سے شادی کی ۔ انہوں نے مزید کیا کہ حالیہ دیوالی کے موقع پر کوریا کی خاتون اوّل کم جونگ سوک نے ایودھیا کا دورہ کیا تھا ۔
وزیر اعظم نے کہا کہ بدھ مذہب نے دونوں ملکوں کے درمیان دوستانہ تعلقات کو مزید مستحکم کیا ۔ انہوں نے اس بات پر مسرت کا اظہار کیا کہ ہندوستانی برادری کوریا کے ترقی ، تحقیق اور اختراعات میں اپنا تعاون دے رہی ہے ۔
انہوں نے کوریا میں یوگا اور ہندوستانی تیوہاروں کی مقبولیت کا بھی ذکر کیا ۔ انہوں نے کہا کہ بھارتی کھانے بھی کوریا میں بہت تیزی سے مقبول ہو رہے ہیں ۔ انہوں نے ایشیائی کھیلوں میں کوریا کی جانب سے بھارتی کھیل کبڈی کی شاندار کار کردگی کا بھی ذکر کیا ۔
وزیر اعظم نے کہا کہ دنیا بھر میں بھارتی برادری کو بھارت کے سفیر سے تشبیہ دی اور کہا کہ ان کی سخت محنت اور ڈسپلن نے عالم گیر پیمانے پر بھارت کا قد بلند کیا ہے ۔
وزیر اعظم نے کہا کہ بھارت رواں سال مہاتما گاندھی کی 150 ویں سال گرہ منا رہا ہے اور دنیا کو باپو کے بارے میں مزید معلومات ہونی چاہئیے اور اس مقصد کا حصول ہماری ذمہ داری ہے ۔
وزیر اعظم نے کہا کہ کوریا کے ساتھ بھارت کے تعلقات مزید مستحکم ہو رہے ہیں اور دونوں خطے میں امن ، استحکام اور خوش حالی کے لئے مل کر کام کر رہے ہیں ۔ انہوں نے کہا کہ بھارتی برانڈ کوریا میں موجود ہیں اور کوریا کے برانڈ بھارت کے گھروں میں نام سے جانے جاتے ہیں ۔
وزیر اعظم نے کہا کہ بھارت میں حال ہی میں اقتصادی ترقی میں پیش رفت کی ہے اور بھارت بہت جلد پانچ ٹریلین ڈالر والی معیشت بن جائے گی ۔ انہوں نے کہا کہ ایز آف ڈوئنگ بزنس اور ایز آف لیونگ کی درجہ بندی کے معاملے میں غیر معمولی پیش رفت حاصل کی گئی ہے اور انہوں نے جی ایس ٹی اور کیش لیس اقتصادیات کا بھی تذکرہ کیا ۔
انہوں نے کہا کہ دنیا بھارت میں مالی شمولیت کے انقلاب کی شاہد ہے ۔ اس پس منظر میں انہوں نے بینک اکاؤنٹ ، انشورنس اور مدرا لون کا بھی تذکرہ کیا ۔
انہوں نے کہا کہ متعدد کامیابیوں کے باعث بھارت کا وقار بلند ہوا ہے ۔ اس ضمن میں انہوں نے غریبوں کے لئے مفت علاج ، دنیا کا بلند ترین مجسمہ ۔ مجسمہ اتحاد اور ڈیجیٹل انڈیا کا تذکرہ کیا ۔
وزیر اعظم صاف ستھری توانائی اور بین الاقوامی شمسی الائنس کے قیام کا بھی ذکر کیا ۔
وزیر اعظم نے کہا کہ آج بھارت ایک نئی توانائی سے سرشار ہے ۔ انہوں نے اس بات کا بھی تذکرہ کیا کہ کل انہیں بھارت کے عوام اور بھارتی ڈائسپورا کی جانب سے سیول امن ا نعام دیا جائے گا ۔
وزیر اعظم نے پریاگ راج میں جاری کنبھ میلے کا ذکر کیا اور کہا کہ دنیا نے اس بار کنبھ میلے کے دوران صفائی ستھرائی کو محسوس کیا ہے ۔ انہوں نے بھارتی برادری پر زور دے کر کہا کہ کوریا میں بھارتی سیاحت کو فروغ دینے کے لئے انفرادی طور پر کوششیں کریں ۔
U . 1185
کوئلے کی وزارت
تمل ناڈو میں بجلی یونٹس کے لیے کوئلے کی فراہمی
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ بتایا کہ کوئلہ کی وزارت کو تمل ناڈو کے بجلی پیدا کرنے والے یونٹس کے لیے 72000 ایم ٹی کوئلے کی روزانہ فراہمی کو یقینی بنانے کے لیے تمل ناڈو حکومت کے حوالہ جات موصول ہوئے ہیں اور سپلائی کی صورتحال سے تمل ناڈو حکومت کو آگاہ کیا گیا ہے۔ مالی سال 24-2023 کے دوران، ٹی اے این جی ای ڈی سی او کے 4.65 ملین میٹرک ٹن  کی پرو ریٹیڈ سالانہ معاہدہ شدہ مقدار  کے مقابلے، کول انڈیا لمیٹڈ  نے97 فیصد کی تشکیل کے ساتھ 4.5 ایم ایم ٹی کوئلہ فراہم کیا ہے۔ اس کے علاوہ سنگرینی کولیریز کمپنی لمیٹڈ  بھی ٹی اے این جی ای ڈی سی او کو مفاہمت نامہ  کے تحت کوئلہ فراہم کر رہی ہے۔
بجلی کے شعبے کو کوئلے کی فراہمی کے مسئلے کو حل کرنے کے لیے، بجلی کی وزارتوں، وزارت کوئلہ، وزارت ریلوے، سینٹرل الیکٹری سٹی اتھارٹی ، کول انڈیا لمیٹڈ  اور سنگارینی کولیریز کمپنی لمیٹیڈ  کے نمائندوں پر مشتمل ایک بین وزارتی ذیلی گروپ تھرمل پاور پلانٹس کو کوئلے کی سپلائی بڑھانے کے ساتھ ساتھ پاور پلانٹس میں کوئلے کے ذخیرے کی نازک صورتحال کو کم کرنے سمیت بجلی کے شعبے سے متعلق کسی بھی ہنگامی صورتحال سے نمٹنے کے لیے مختلف کام کاج سے متعلق فیصلہ کرنے کے لیے باقاعدگی سے اجلاس کرتا ہے۔
اس کے علاوہ کوئلے کی فراہمی میں اضافہ اور بجلی کی پیداوار کی گنجائش میں اضافہ کی نگرانی کے لیے ایک بین وزارتی کمیٹی  تشکیل دی گئی ہے جس میں ریلوے بورڈ کے چیئرمین ، کوئلے کی وزارت کے سیکریٹری، ماحولیات کی وزارت، جنگلات اور آب و ہوا کی تبدیلی اور بجلی کی وزارت کے سکریٹری شامل ہیں۔نئی اور قابل تجدید توانائی کی وزارت میں سکریٹری اور سی ای اے کے صدر کو خصوصی مدعو ئین کے طور پر انتخاب کیا جاتا ہے جیسا کہ اور جب آئی ایم سی کی ضرورت ہوتی ہے۔
ہنر مندی کے فروغ اور صنعت کاری کی وزارت
پی ایم کے وی وائی کے تحت 16.61 لاکھ تربیت یافتہ امیدواروں کو ملازمت کے مواقع حاصل ہوئے
نئی دہلی، 7/فروری۔ ہنرمندی کے فروغ و کاروباری امور کے وزیر مملکت جناب آر کے سنگھ نے راجیہ سبھا میں ایک سوال کے تحریری جواب میں بتایا کہ ہنرمندی کے فروغ اور کاروباری امور کی وزارت  پردھان منتری کوشل وکاس یوجنا  2016-20 پر عمل آوری کررہی ہے، تاکہ ملک بھر میں خواہش مند نوجوانوں کو 371 کورسوں کی تربیت دی جاسکے۔ 17 جنوری 2020 تک، 73.47لاکھ نوجوانوں کو تربیت دی جاچکی ہے جبکہ16.61 لاکھ امیدواروں کو اس پروگرام کے تحت ملازمتیں بھی حاصل ہوچکی ہیں۔ مزید برآں کرافٹس مین ٹریننگ اسکیم، لانگ ٹرم ٹریننگ اسکیم کے تحت 137 ٹریڈ میں 15697 اداروں کے ذریعے تربیت دی جارہی ہے، جن میں مجموعی طور سے 34.30لاکھ امیدواروں کے بیٹھنے کی گنجائش موجود ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ش ت۔م ر
UN-636
(Visitor Counter : 55
وزارت آیوش
قومی ادویاتی پودوں کے بورڈ نے ادویاتی پودوں کے لئے کنسوشیا کا آغاز کیا
نئی دہلی،28 دسمبر 2020/نیشنل میڈیسنل پلانٹ بورڈ ، وزارت آیوش نے میڈیسنل پلانٹ کی سپلائی چین اور ویلیو چین میں اسٹیک ہولڈر کے مابین رابطے کی ضرورت پر غوروخوص کیا ہے۔
این ایم پی بی کنسوشیا کوالٹی پودے لگانے والے مواد، ریسرچ اینڈ ڈیولپمنٹ، کاشتکاری، ادویاتی پودوں کی تجارت/ مارکیٹ رابط وغیرہ پرپر غوروخوض کرے گا۔
کسانوں اور مینوفیکچرر کے مابین روابط قائم کرنے کے لئے’سیڈ کو شیلف‘ اپروچ یا طریقہ کار متعارف کرایا جارہا ہے جس میں کوالٹی پلانٹنگ میٹرئل  ، اچھی زراعت کے طریقوں  فصل کٹائی کے بعد اچھی مشقیں  سے متعلق پہلوؤں پر توجہ دی جائے گی۔
پہلے مرحلے میں این این پی بی کنسوشیا ادویاتی پودوں کی اقسام ، اشوگندھا  پپلی  گوگولو  اور ستاوری  کے لئے تجویز کیا گیا ہے۔
این ایم پی بی رجسٹریشن کرنے کے لئے ایم ایم پی بی ویٹ سائٹ پر دستیاب ہے جس میں اہل تنظیمیں مثلاً کاشتکار/ایف پی او/ایف پی سی/ کیو پی ایم مراکز/برآمدات/فارما/ریسرچ انسٹی ٹیوٹ/ زراعت یونیورسٹیوں میں کنسورشیا کا حصہ بننے کے لئے اندراج کریں۔
م ن۔ ش ت۔ج
Uno-8481
(Visitor Counter : 166
شہری ہوابازی کی وزارت
تلنگانہ حکومت کو کووِڈ۔19 ٹیکوں کی تجرباتی ڈلیوری کے لئے ڈرون کے استعمال کی اجازت
آئی سی ایم آر کو ڈرون کا استعمال کرتے ہوئے ویکسین ڈلیوری کے مطالعے کی اجازت دی گئی
اجازت دینے کا مقصد حفظانِ صحت تک بہتر رسائی کے ہدف کی حصولیابی ہے
نئی دہلی، 30 اپریل 2021: شہری ہوابازی کی وزارت  اور شہری ہوابازی کے ڈائرکٹوریٹ جنرل  نے تلنگانہ حکومت کو ڈرون کے استعمال کے لئے مشروط طور پر مستثنی قرار دے دیا ہے۔ ڈرون کے استعمال کی اجازت ویژووَل لائن آف سائٹ  حد ود کے اندر ڈرون کا استعمال کرتے ہوئے کووِڈ۔19 ٹیکوں کی تجرباتی ڈلیوری کے لئے دی گئی ہے۔ استثنائی کی اجازت ایک سال کی مدت کے لئے یا مزید آرڈر آنے تک جاری رہے گی۔ یہ استثنائی صرف تب تک قابل قبول رہے گی جب تک متعلقہ اداروں کے لئے دی گئی تمام شرائط اور حدود پر سختی سے عمل کیا جائے گا۔
ان علاقوں کی نشاندہی ،جہاں خصوصی طور پر ڈرون ڈلیوریاں درکار ہیں،کے لئے آبادی، آئیسولیشن کی ڈگری ، جغرافیہ وغیرہ جیسے حالات کا جائزہ لینے میں ٹرائلس کی مدد بھی لی جائے گی۔
اس ماہ کے آغاز میں، کووِڈ۔19 ویکسین کی ڈلیوری کے مطالعے میں آسانی کے لئے آئی آئی ٹی کانپور کے ساتھ شراکت داری میں انڈین کونسل آف میڈیکل ریسرچ  کو بھی ڈرون کے استعمال کے لئے اسی طرح کی اجازت دی گئی تھی ۔
ان اجازتوں کی منظوری کے دو مقاصد،ٹیکہ فراہمی کے عمل میں تیزی لانا اور حفظانِ صحت تک بہتر رسائی،ہیں۔ اس کے لئے:
- شہریوں کو ان کے گھر تک بنیادی حفظانِ صحت خدمات کی فراہمی کو یقینی بنانا
- ہوائی ڈلیوری کے توسط سے کووِڈکے زیادہ خطرات اور کووِڈ سے متاثرہ علاقوں سے انسانی رابطے کو محدود کرنا
- آخری میل خصوصاً دور دراز کے علاقوں تک حفظانِ صحت خدمات کی رسائی کو یقینی بنانا۔
- طویل رینج کے ڈرونز کے لئے طبی لاجسٹکس کے درمیانہ میل میں ممکنہ انضمام
- طبی سپلائی چین کو بہتر بنانا، خصوصاً اس ضمن میں کہ ایک تیسری ویکسین کےاستعمال میں آنے کی توقع ہے اور بھارت میں لاکھوں خوراکوں کی منتقلی کا عمل شروع کیا جائے گا۔
ڈرون کے استعمال کے لئے دی گئی اجازت کا عوامی نوٹس اس لنک پر ملاحظہ کیا جا سکتا ہے:
https://static.pib.gov.in/WriteReadData/specificdocs/documents/2021/apr/doc202143031.pdf
وزیراعظم کا دفتر
وزیراعظم نے بلوم برگ گلوبل بزنس فورم میں کلیدی خطبہ دیا
نئیدہلی۔25؍ستمبر۔
وزیر اعظم جناب نریندر مودی نے آج نیویارک میں بلوم برگ گلوبل بزنس فورم میں کلیدی خطبہ دیا۔
مقتدر شخصیات پر مشتمل حاضرین سے خطاب کرتے ہوئے وزیراعظم نے کہا کہ وہ اس موقع کا استعمال بھارت کی ترقی اور نمو کی مستقبل کی داستان کے متعلق گفتگو کیلئے کریں گے۔ وزیراعظم نے کہا کہ بھارت کی نمو کی داستان چار ستونوں یعنی جمہوریت، آبادی، مطالبے اور فیصلہ لینے کی صلاحیت پر منحصر ہے۔
وزیراعظم نے کہا کہ بھارت کی معیشت نے ملک کے سیاسی استحکام کے ماحول سے استفادہ کیا ہے۔
وزیراعظم نے حکومت کی جانب سے متعارف کرائی گئی کامیاب اصلاحات کی عالمی ستائش اور قبولیت کو بھی نمایاں کرکے پیش کیا ۔ اس سلسلے میں انہوں نے کہا کہ لاجسٹکس کارکردگی اشاریے میں دس درجہ بندیوں کی ترقی ، عالمی مسابقت کے اشاریے میں تیرہ نکات کی ترقی ، عالمی اختراع اشاریے میں چوبیس درجوں کی ترقی اور کاروبار آسان بنانے کے اشاریے میں 65 رینک کی ترقی کا تخمینہ عالمی بینک کی جانب سے لگایا گیا ہے۔
وزیراعظم نے بلوم برگ قومی برانڈ ٹریکر 2018 کا بھی ذکر کیا جس نے حال ہی میں بھارت کو عالمی سرمایہ کاری متوجہ کرنے والی سب سے عمدہ کارکردگی والی ایشیائی معیشت قرار دیا ہے۔ اس رپورٹ میں دس انڈیکیٹر شامل کیے گئے ہیں جن میں سات انڈیکیٹر یا اشاریے مثلاً سیاسی استحکام، کرنسی استحکام ،اعلیٰ کوالٹی کے پروڈکٹس، انسداد بدعنوانی ، کم لاگت والی پیداوار ، کلیدی محل وقوع اور آئی پی آر کے لئے احترام کے معاملے میں بھارت کو سرکردہ مقام عطا کیا گیا ہے۔
ٹیکنالوجی او راختراع کے محاذ پر وزیراعظم نے عالمی کاروباری برادری کو بھارت میں سرمایہ کاری کرنے کیلئے مدعو کیا اور کہا کہ ان کی ٹیکنالوجی اور بھارت کی صلاحیت باہم ملکر دنیا کو بدل سکتی ہے۔ اگر ان کی یہ ٹیکنالوجی اور بھارت کی ہنرمندی یکجا ہوجائے تو عالمی اقتصادی نمو کو مہمیز کیا جاسکتا ہے۔
وزیراعظم کے کلیدی خطبے کے بعد بلوم برگ کے بانی جناب مائیکل بلوم برگ کے ساتھ ایک باہم اثر پذیر اجلاس کا بھی انعقاد کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ع ن
U-4351
(
وزارت دفاع
این سی سی کل اپنا 72واں یوم تاسیس منائے گی
نئی دہلی:21 نومبر، 2020:دنیا میں سب سے بڑی یونیفارم کی حامل نوجوانوں کی تنظیم، نیشنل کیڈٹ کور ، 22نومبر، 2020 کو اپنا 72واں یوم تاسیس منائے گی۔ یوم تاسیس سےقبل، ملک کے لئے اپنی زندگی کی عظیم قربانی دینے والے شہیدوں کو آج قومی جنگی میموریل پر خراج عقیدت پیش کیا گیا۔ دفاع کے سکریٹری ڈاکٹر اجئے کمار اور این سی سی کے ڈائرکٹر جنرل لیفٹیننٹ جنرل راجیو چوپڑا نے پورے این سی سی برادری کی جانب سے شہید بہادروں کو گلہائے عقیدت پیش کیے۔
دفاع کے سکریٹری نے کہا کہ موجودہ برس کے دوران، این سی سی کیڈٹس نے کووڈ-19 وبا کے دوران بے لوث خدمات انجام دیکر اس وبا سے لڑنے کے اقدامات کے بارے میں بیداری پھیلاتے ہوئے کورونا جانبازوں کے طور پر این سی سی کی جانب سے اپنا اہم تعاون دیا ہے۔ کیڈیٹ اور ایسوسی ایٹ این سی سی کے افسران ایک مثال کے طور پر ‘ایک بھارت سریشٹھ بھارت، ‘آتم نربھر بھارت’ اور ‘فٹ انڈیا’ جیسی سرگرمیوں میں شامل رہے ہیں۔ کیڈٹوں نے سوچھ ابھیان، ‘میگا آلودگی پکھواڑہ’ میں پورے دل سے حصہ لیا اور ڈیجیٹل خواندگی ، بین الاقوامی یوم یوگ، شجرکاری اور ٹیکہ کاری پروگراموں وغیرہ جیسے مختلف سرکاری اقدامات کے بارے میں بیداری پھیلانے میں اہم کردار ادا کیا۔
وزیر جناب نریندر مودی نے 15اگست 2020 کو ملک کے سرحدی اور ساحلی علاقوں میں نیشنل کیڈٹ کورکوریج کی توسیع کیلئے ایک اسکیم کا اعلان کیا تھا۔ سرحدی اضلاع، ساحلی تعلقہ اور تعلقہ ہاؤسنگ ایئرفورس اسٹیشنوں پر توجہ مرکوز کرتے ہوئے برّی فوج، فضائیہ اور بحریہ تینوں میں ایک لاکھ اضافی کیڈٹوں کی توسیع کی اسکیم بنائی گئی ہے۔ دفاع کے سکریٹری ڈاکٹر وجئے کمار نے گلہائے عقیدت نذر کرنے کے بعد کہاں کہ ہمارے سرحدی اور ساحلی اضلاع میں این سی سی کی توسیع ان علاقے کے نوجوانوں کو مسلح افواج میں شامل ہونے کیلئے تحریک دیگی۔ ملک ہمارے نوجوانوں میں یکجہتی، نظم وضبط، قومی وحدت اور بے لوث خدمت کے اقدار کو پیدا کرنے کیلئے این سی سی سے پُرامید ہے۔
این سی سی کی کثیر رخی سرگرمیاں اور متنوع نصاب، نوجوانوں کو خودکی ترقی کیلئے نادر مواقع فراہم کرتے ہیں۔ کئی کیڈٹوں نے کھیل اور تفریح کے شعبے میں اپنی قابل ذکر حصولیابیوں سے ملک اور تنظیم کو افتخار دیا ہے۔ این سی سی موجودہ نوجوانوں کو کل کی ذمہ دار شہری کے طور پر ڈھالنے کی سمت میں اپنی انتھک کوشش جاری رکھے ہوئے ہے۔
این سی سی یوم تاسیس کے موقع پر پورے ہندوستان میں کیڈٹوں نے خون کے عطیہ کے کیمپ اور سماجی ترقیاتی پروگراموں میں حصہ لیا۔
-----------------------
م ن۔م ع۔ ع ن
U NO: 7450
(Visitor Counter : 148
وزارت دفاع
ہند-بنگلہ دیش باہمی فوجی مشق ’’ایکس سمپرتی-ایکس‘‘بنگلہ دیش کے جاشور میں اختتام پذیر ہوئی
نئی دہلی،16جون؍2022
ہند-بنگلہ دیش باہمی مشترکہ فوجی مشق ’’ایکس سمپرتی-ایکس‘‘آج بنگلہ دیش کے جاشور فوجی اسٹیشن میں اختتام پذیر ہوا۔ ’’ایکس سمپرتی-ایکس‘‘کے 10ویں ایڈیشن کی اختتامی تقریب میں لیفٹیننٹ جنرل عطا ءل حکیم سرور حسن ، چیف آف جنرل اسٹاف بنگلہ دیش فوج نے میجر جنرل پروین چھابرا، جنرل آفیسر کمانڈنگ، ہندوستانی فوج کے 20 ماؤنٹین ڈویژن انڈین آرمی اور میجر جنرل نورل انور ، جنرل آفیسر کمانڈنگ 55ڈویژن آف بنگلہ دیش آرمی کے ساتھ شرکت کی۔
مشق کا مقصد دونوں ممالک کے درمیان فوجی تعلقات کو مضبوط کرنا ہے۔اس مشق نے دونوں فوجوں کی ٹکڑیوں کو ایک دوسرے کی حالات کی ضرورت کے مطابق مشق اور چلانے کی تکنیک کو سمجھنے کے ساتھ ساتھ مشترکہ قوم کے عوامی مینڈٹ کے تحت کاؤنٹر انسرجنسی کی ؍کاؤنٹر ٹیرورزم ، پیس کیپنگ اور ڈیزاسٹر ریلیف آپریشن پر اپنے تجربات کو ساجھاکرنے کا موقع فراہم کیا۔ دونوں فوجوں کے اعلیٰ افسران نے مشق کے مقاصد کو حاصل کرنے کے لئے حصہ لینے والی ٹکڑیوں کی ستائش کی۔
تربیت کے دوران دونوں ٹکڑیوں نے دوستانہ فٹ بال اور کرکٹ میچوں سمیت کئی سرگرمیوں میں بھی حصہ لیا۔ مشترکہ مشق دونوں فوجوں کے درمیان باہمی سمجھ اور اشتراک کو فروغ دینے کے ساتھ ساتھ ہندوستان اور بنگلہ دیش کے باہمی تعلقات کو مزید مضبوطی فراہم کرے گی۔
فوٹو
قانون اور انصاف کی وزارت
وزیر قانون نے اٹارنی جنرل ، سالیسیٹر جنرل اور حکومت ہند کے تمام لاء آفیسرز کے ساتھ جائزہ میٹنگ کی
آئیے انصاف کی فراہمی میں ڈیجیٹل سسٹم کو مزید مضبوط بنانے کے ایک موقع کے طور پر لاک ڈاؤن کو لیں: روی شنکر پرساد
نئی دہلی،10مئی : مرکزی وزیر برائے قانون و انصاف جناب روی شنکر پرساد نے آج ویڈیو کانفرنسنگ کے ذریعے اٹارنی جنرل آف انڈیا کی سربراہی میں لا افسران کی ٹیم کے ساتھ بات چیت کی۔ اٹارنی جنرل آف انڈیا ، شری کے کے وینوگوپال ، سالیسیٹر جنرل شری تشار مہتا ، تمام ایڈیشنل سالیسیٹرز جنرل اور اسسٹنٹ سالیسیٹرز جنرل ، سیکرٹری برائے قانونی امور کے محکمہ اور محکمہ انصاف کے سکریٹری نے شرکت کی۔ کورونا وائرس پھیلنے کو روکنے کے لئے نافذ لاک ڈاؤن کے دوران یہ اپنی نوعیت کی پہلی ورچول میٹنگ کا اہتمام کیا گیا ہے۔
وزیر قانون نے اپنے افتتاحی ریمارکس میں کہا کہ ہم مشکل وقت میں جی رہے ہیں اور وزیر اعظم جناب نریندر مودی ٹیم انڈیا کی حیثیت سے ملک کی قیادت کر رہے ہیں جہاں حکومت ہند اور تمام ریاستی حکومتیں چیلنج سے نمٹنے کے لئے کثرت سے بات چیت کررہی ہیں۔ جناب پرساد نے لاء آفیسرز کو بتایا کہ وزیر اعظم نے خود وزرائے اعلیٰ کے ساتھ لاک ڈاؤن کی ضرورت اور اس کے بعد پیدا ہونے والے چیلنجوں سے نمٹنے کے لئے کسی متفقہ نظریہ پر پہنچنے کے لئے متعدد ورچول ملاقاتیں کیں۔ کابینہ سکریٹری اور صحت سکریٹری مختلف چیف سیکرٹریوں اور صحت سیکرٹریوں سے بات چیت کر رہے ہیں۔ وسیع تاثرات کی بنیاد پر وزارت داخلہ ، وزارت صحت اور دیگر متعلقہ وزارتیں ڈیزاسٹر مینجمنٹ ایکٹ کے تحت رہنما اصول جاری کرتی ہیں۔
وزیر موصوف نے خصوصی طور پر اس بات پر زور دیا کہ اس طرح کے وبائی مرض سے نمٹنے سے چیلنجوں کی پیچیدہ اور حساس نوعیت کا سامنا کرنا پڑتا ہے ، اور یہ مناسب ہوگا کہ حکومت ہند اور ریاستی حکومتوں کے اس فیصلہ سازی کے عمل پر اعتماد کیا جائے۔ اٹارنی جنرل نے بھی اس نظریہ کی حمایت کی اور خاص طور پر روشنی ڈالی کہ عدالتوں کو اس کی ستائش کرنے کی ضرورت ہے۔
وزیر قانون نے خاص طور پر روشنی ڈالی کہ ان مشکل وقتوں میں جذباتی پی آئی ایل سے بچنے کی ضرورت ہے۔ اگرچہ کوئی بھی کسی کو مقدمہ درج کرنے سے نہیں روک سکتا لیکن اس قسم کی کوششوں کا موثر جواب ہونا چاہئے۔ اٹارنی جنرل اور دیگر تمام لا افسروں نے اس کی تعریف کی۔ سکریٹری ، محکمہ انصاف نے ای عدالتوں اور دیگر پیشرفتوں سے متعلق امور کو اجاگر کیا جن کو مزید موثر بنانے کے لئے کوشش کی جارہی ہے۔ انہوں نے کہا کہ لاک ڈاؤن کے دوران ان ایڈوکیٹ کی تعداد میں نمایاں اضافہ ہوا ہے جنہوں نے مقدمات کی ای فائلنگ کے لئے اندراج کیا ہے۔ لاک ڈاؤن کے دوران 1282 وکلا نے درخواستوں کی ای فائلنگ کے لئے اندراج کیا ہے جن میں سے صرف گذشتہ ایک ہفتہ میں 543 وکلا نے اپنا اندراج کیا ہے۔
اٹارنی جنرل اور دوسرے بہت سے لا افسروں نے اس بات پر زور دیا کہ رابطوں کے معاملات کو حل کر کے اور ای کورٹس مینجمنٹ میں وکلاء کی تربیت کے ذریعہ ای عدالتوں کے نظام کو مستحکم کرنے کی ضرورت ہے۔ وزیر قانون نے سکریٹری جسٹس کو ہدایت کی جو سپریم کورٹ کی ای کورٹ کمیٹی کے ممبر بھی ہیں کہ وہ ان چیلنجوں کو کمیٹی کے سامنے لائیں اور این آئی سی اور دیگر ایجنسیوں کے ساتھ تال میل کر کے نظام کو بہتر بنائیں۔ ایسا محسوس کیا گیا تھا کہ وبا کی سنگینی کے پیش نظر ویڈیو کانفرنسنگ کے ذریعے عدالتی کارروائی آنے والے کچھ عرصے تک ایک معمول بن سکتی ہے۔ وزیر قانون نے خاص طور پر اس چیلنج کو انصاف کی فراہمی میں ڈیجیٹل نظام کو مزید مضبوط بنانے کے موقع کے طور پر لینے پر زور دیا۔